गुरचरण दास

गुरचरण दास (जन्म 3 अक्टूबर 1943) एक भारतीय लेखक तथा पत्रकार हैं। अभी वे भारत के प्रमुख अंग्रेजी पत्र द टाइम्स ऑफ़ इंडिया के लिए कॉलम (स्तंभ) भी लिखते हैं। 

गुरचरण का जन्म ब्रितानी भारत के लायलपुर (वर्तमान पाकिस्तान में) में 3 अक्टूबर 1943 को हुआ था पर इनका जीवन न्यूयॉर्क में बीता जहाँ इनके पिता नौकरी करते थे। इन्होंने हार्वर्ड विश्वविद्यालय से प्रबंधन की स्नातक डिग्री ली। इसके बाद वे प्रॉक्टर एंड गैम्बल भारत (पी & जी इन्डिया) के प्रधान भी रह चुके हैं।

इन्होंने तीन नाटकों की रचना की है - लारिन्स साहिब (1970), मीरा (1971) और 9 जखू हिल (1973)। इसके संकलन को थ्री इंग्लिश प्लेज़ के नाम से प्रकाशित किया गया। इसके अतिरिक्त उन्होंने एक उपन्यास भी लिखा - ए फ़ाईन फैमिली (1990)

श्रेणी:भारतीय अंग्रेज़ी लेखक